สั่นไม่หยุด ญี่ปุ่นยังระทึก อาฟเตอร์ช็อกเขย่าต่อเนื่อง กว่า 600 ครั้ง 
สำนักธรณีวิทยาญี่ปุ่นเตือนประชาชนบนเกาะคิวชูระวังอันตรายจากอาฟเตอร์ช็อก หลังแผ่นดินไหวใหญ่ขนาด 7.3 ได้เกิดอาฟเตอร์ช็อกต่อเนื่องถึงเกือบ 600 ครั้งแล้ว ขณะที่ยอดเหยื่อธรณีพิโรธเป็นเหตุให้มีผู้เสียชีวิตที่ จ.คุมาโมโต้เพิ่มเป็น 45 และยังต้องอยู่ที่ศูนย์พักพิงชั่วคราวกว่า 1.2 แสนคน,เมื่อวันที่ 19 เม.ย.59 สถานีโทรทัศน์ NHK (เอ็นเอชเค) ของญี่ปุ่นรายงานความคืบหน้าเหตุแผ่นดินไหวรุนแรงเขย่าเกาะคิวชู ทางภาคใต้ของญี่ปุ่นสองครั้งซ้อน เมื่อ 14 และ 16 เม.ย.ที่ผ่านมา โดยจังหวัดคุมาโมโต้ ซึ่งอยู่ใกล้ศูนย์กลางแผ่นดินไหวได้รับความเสียหายอย่างหนักว่า เป็นเหตุให้มีผู้เสียชีวิตใน จ.คุมาโมโต้เพิ่มเป็น 45 รายแล้ว จนถึงวันนี้ (19 เม.ย.) และมีผู้ได้รับบาดเจ็บกว่า 1,000 คน (เฉพาะในคุมาโมโต้ จังหวัดเดียว),เอ็นเอชเคแจ้งว่า ยังคงเกิดอาฟเตอร์ช็อก หรือแผ่นดินไหวต่อเนื่องเขย่าพื้นที่ในเขตจังหวัดคุมาโมโต้ และโออิตะ ภูมิภาคคิวชู โดยเจ้าหน้าที่สำนักธรณีวิทยาของญี่ปุ่นกำลังแจ้งเตือนและเรียกร้องให้ประชาชนควรดูแลตนเอง ระมัดระวังอันตรายจากอาฟเตอร์ช็อกที่เกิดขึ้นแล้วเกือบ 600 ครั้งนับตั้งแต่เกิดแผ่นดินไหวขนาด 7.3 และมีความลึก 10 กม.ที่เกาะคิวชู เมื่อเวลา 01.25 น. ของวันที่ 16 เม.ย.ที่ผ่านมา,ตามรายงานของสถานีโทรทัศน์ เอ็นเอชเค ระบุว่า มีประชาชนในจังหวัดคุมาโมโต้ประมาณ 125,000 คน และที่จังหวัดโออิตะกว่า 3,500 คน ประสบภัยแผ่นดินไหว ต้องอยู่ในศูนย์พักพิงชั่วคราว ไม่ว่าจะเป็นตามสำนักงานของทางการ และโรงเรียน รวมทั้งลานจอดรถ โดยขณะนี้ มีบ้านเรือนประมาณ 11,000 หลังใน จ.คุมาโมโต้ไม่มีไฟฟ้าและ 89,000 หลัง ไม่มีน้ำประปาใช้ ขณะที่ถนนไฮเวย์บางจุดพังเสียหายจากเหตุแผ่นดินไหว และรถไฟหัวกระสุน ชินกันเซนสายคิวชูยังหยุดให้บริการ
สำนักธรณีวิทยาญี่ปุ่นเตือนประชาชนบนเกาะคิวชูระวังอันตรายจากอาฟเตอร์ช็อก หลังแผ่นดินไหวใหญ่ขนาด 7.3 ได้เกิดอาฟเตอร์ช็อกต่อเนื่องถึงเกือบ 600 ครั้งแล้ว ขณะที่ยอดเหยื่อธรณีพิโรธเป็นเหตุให้มีผู้เสียชีวิตที่ จ.คุมาโมโต้เพิ่มเป็น45
แผ่นดินไหวญี่ปุ่น,แผ่นดินไหว,แผ่นดินไหวญี่ปุ่น59,คุมาโมโต้,คุมาโมโตะ,เกาะคิวชู,แผ่นดินไหวคุมาโมโต้,อาฟเตอร์ช็อก,ข่าว,ไทยรัฐออนไลน์,ข่าวต่างประเทศ